《枣阳道中》
宋代·邢居实

春仲赋南征，岁暮复北走。区区徒尔为，惭愧道旁堠。

岐路剧羊肠，重岗九十九。马疲须著鞭，袖短难藏手。

与君从此别，把袂倚衰柳。百年但如斯，不日成老丑。

我本四方人，飘泊谁为偶。有意问山神，此生复来否。

作者简介：（1068—1087）郑州阳武人，字惇夫。邢恕子。幼以奇童称。八岁作《明妃引》，知名于世。神宗元丰中，游孙觉、李常之门。所宗师者司马光、吕公著等，所从游者苏轼、黄庭坚、晁补之等。年十六、七岁，擅文章。有《呻吟集》。